section_heading: Povijest
paragraph_text: Separacijom Chiwere plemena od Velikog Winnebago naroda u vremenu koje nije poznato, i o kome govore Chiwere legende, tri Chiwere plemena Iowa, Oto i Missouri krenuše prema jugozapadu i dođoše na rijeku Iowa na kojem je pleme Iowa i ostalo. Ostala dva plemena nastavljaju daljnje pokrete na Missouri do ušća Granda u Missouri. U ovom kraju dvojica poglavice se posvađaju pa se razdvoje. Niutachi su ostali u vom kraju a Otoi nastaviše put prema rijeci Platte u Nebraski. Missouri se na području rijeke Missouri nalaze već 1673. gdje ih nalazi francuski isusovac Jacques Marquette, i gdje su ostali sve do 1798. nakon što su pretrpjeli nekoliko poraza od Sac & Fox Indijanaca. Otuda se uputiše pod zaštitu jačih plemena Kansa, Oto i Osage. Lewis i Clark 1805 nalaze ih u selima južno od rijeke Platte, ali doći će do novog nesretnog rata, ovaj puta s bivšim zaštitnicima Osage Indijancima, pa pobjegoše pod zaštitu plemena Iowa i Oto, uglavnom kod ovih drugih, pa će od tada slijedit sudbinu plemena Oto. Kroz 19. stoljeće Missouri su rasprodali svu svoju zemlju i danas žive s Oto Indijancima u Oklahomi, gdje se vode pod imenom Otoe-Missouria Tribe. Njihov broj više nije poznat jer se posebno ne popisuju, a po zadnjem popisu iz 1910, bilo ih je svega 13.